జల శక్తి మంత్రిత్వ శాఖ
తమిళనాడులో జల్ జీవన్ మిషన్ ప్రగతిని సమీక్షించిన జల్ శక్తి మంత్రిత్వ శాఖ; ఒక్క కనెక్షన్ కూడా ఇవ్వని 1,576 గ్రామాల్లో ప్రస్తుతం ఉన్న పైపుల నీటి సరఫరా వ్యవస్థ విశ్లేషణ పై ప్రత్యేక దృష్టి; సార్వత్రికంగా అందరికి ఈ కనెక్షన్లు అందేలా 2022-23 లక్ష్యంగా పెట్టుకున్న తమిళనాడు
అన్ని రాష్ట్రాలు మరియు యుటిలలో కేంద్ర ప్రభుత్వ ప్రధాన కార్యక్రమం జల్ జీవన్ మిషన్ అమలు పురోగతిపై జల్ శక్తి మంత్రిత్వ శాఖ మధ్యంతర సమీక్షలో భాగంగా, తమిళనాడు అధికారులు జాతీయ జల్ జీవన్ మిషన్ ముందు రాష్ట్రంలో మిషన్ ప్రణాళిక మరియు అమలు యొక్క స్థితిని వీడియో కాన్ఫరెన్సింగ్ ద్వారా సమర్పించారు. జల్ శక్తి మంత్రిత్వ శాఖ రాష్ట్రాలు / యుటిలతో కలిసి మిషన్ను అమలు చేయడానికి కృషి చేస్తోంది, ఇది గ్రామీణ ప్రజల ముఖ్యంగా మహిళలు మరియు బాలికల జీవితాలను మెరుగుపరచడం లక్ష్యంగా పెట్టుకుంది. గృహ ట్యాప్ కనెక్షన్ల పరంగా అందుబాటులో ఉన్న కేంద్ర మరియు సరిపోలే రాష్ట్ర వాటాను ఉపయోగించడం ఆధారంగా కేంద్ర ప్రభుత్వం నిధులను అందిస్తుంది.
2022-23 నాటికి అన్ని గ్రామీణ గృహాలకు 100% పంపు నీటి కనెక్షన్లను అందజేయాలని తమిళనాడు యోచిస్తోంది. రాష్ట్రంలో సుమారు 126.89 లక్షల గ్రామీణ కుటుంబాలు ఉన్నాయి, వీటిలో 98.96 లక్షల గృహాలకు పంపు నీటి కనెక్షన్ ఇవ్వలేదు. 2020-21లో, పంపు నీటి కనెక్షన్ ఉన్న 33.94 లక్షల గృహాలను ప్రారంభించడానికి రాష్ట్రం యోచిస్తోంది. 1,576 గ్రామాల్లో ప్రస్తుతం ఉన్న పైప్డ్ వాటర్ సప్లై  పథకాలను విశ్లేషించాల్సిన అవసరాన్ని మధ్య కాల సమీక్షలో ప్రముఖంగా ప్రస్తావించారు. ఇక్కడ ఒక్క కనెక్షన్ కూడా ఇవ్వలేదు. 2020 డిసెంబర్ నాటికి 1.18 లక్షల జనాభాగల 236 ఫ్లోరైడ్ ప్రభావిత ఆవాసాలకు సురక్షితమైన తాగునీరు అందించాలని తమిళనాడు రాష్ట్రం యోచిస్తోంది. జెఇ /ఎఇఎస్కు గురయ్యే ప్రమాదం ఉన్న కుటుంబాలు 22.57 లక్షలు రాష్ట్రంలో ఉన్నాయి. కేవలం 4.07 లక్షల గృహాలకు మాత్రమే ట్యాప్ కనెక్షన్ అందించబడింది. ఆకాంక్ష జిల్లాల సార్వత్రిక కవరేజ్ కోసం ఎస్సీ / ఎస్టీ ఆధిపత్య గ్రామాలు, సంసాద్ ఆదర్శ్ గ్రామ యోజన  పరిధిలోని గ్రామాల విషయంలో పూర్తి శ్రద్ధ వహించాలని రాష్ట్రాన్ని కోరింది జల్ జీవన్ మిషన్;
జల్ జీవన్ మిషన్ వికేంద్రీకృత, డిమాండ్-ఆధారిత, సమాజ-నిర్వహణ కార్యక్రమం కాబట్టి, గ్రామాలలో నీటి సరఫరా వ్యవస్థల ప్రణాళిక, అమలు, నిర్వహణ, ఆపరేషన్ స్థానిక గ్రామ సంఘం / గ్రామ పంచాయతీలు లేదా వినియోగదారు సమూహాలు దీర్ఘకాలిక స్థిరత్వం కోసం కీలక పాత్ర పోషించాల్సి ఉంది. జల్ జీవన్ మిషన్, నిజంగా ప్రజల ఉద్యమంగా మార్చడానికి అన్ని గ్రామాల్లో కమ్యూనిటీ సమీకరణతో పాటు ఐఇసి ప్రచారాన్ని చేపట్టాలని రాష్ట్రాన్ని కోరారు. గ్రామ సమాజంలో గ్రామంలో నీటి సరఫరా మౌలిక సదుపాయాల కల్పనతో పాటు వాటి ఆపరేషన్, నిర్వహణ కోసం సమీకరించటానికి మహిళా స్వయం సహాయక బృందాలు మరియు స్వచ్ఛంద సంస్థలు నిమగ్నమవ్వాలి.
ప్రతి ఇంటికి నీటి సరఫరా జరగాలనే సార్వత్రిక కవరేజ్ లక్ష్యాన్ని సాధించడానికి రాష్ట్ర ప్రభుత్వ ప్రయత్నాలలో పూర్తి సహాయం అందించడానికి కేంద్ర ప్రభుత్వం కట్టుబడి ఉంది. 2020-21లో జల్ జీవన్ మిషన్ కింద కేంద్రంరూ.921.99 కోట్లు తమిళనాడుకు కేటాయించింది మరియు రాష్ట్రం వద్ద ఇప్పటికే ఖర్చు పెట్టకుండా రూ. 264.09 కోట్లు నిధులు ఉన్నాయి. కేంద్ర నిధులను కోల్పోకుండా ఉండటానికి, అమలును వేగవంతం చేయాలని మరియు కేటాయించిన నిధులను పొందటానికి అందుబాటులో ఉన్న నిధులను ఉపయోగించుకోవాలని రాష్ట్రాన్ని కోరారు.
ఇంకా, పంచాయతీ రాజ్ సంస్థలకు 15 వ ఆర్థిక కమిషన్ కేటాయింపులో 50% నీరు మరియు పారిశుద్ధ్యం కోసం ఖర్చు చేయాలి. 2020-21లో తమిళనాడుకు రూ. 3,607 కోట్లు ఎఫ్సి గ్రాంట్లుగా కేటాయించారు, అందులో 50% అనగా నీరు మరియు పారిశుద్ధ్యానికి రూ. 1,803.5 కోట్లు మంజూరు చేయబడ్డాయి. అంతేకాకుండా,సరైన రీతిలో వినియోగం ఉండేలా గ్రామీణ స్థాయిలో సమగ్ర ప్రణాళిక కోసం ఎంజిఎన్ఆర్ఇజిఎస్, ఎస్బిఎం , జిల్లా ఖనిజ అభివృద్ధి నిధి, కాంపా, సిఎస్ఆర్ ఫండ్, లోకల్ ఏరియా డెవలప్మెంట్ ఫండ్ వంటి వివిధ కార్యక్రమాల కలయిక ద్వారా రాష్ట్రం తమ అందుబాటులో ఉన్న నిధులను బాగా ఉపయోగించుకోవాలి. 2020 అక్టోబర్ 2 న ప్రత్యేక 100 రోజుల ప్రచారంలో భాగంగా అన్ని అంగన్వాడీ కేంద్రాలు, ఆశ్రమాలు మరియు పాఠశాలలకు పైపుల నీటి సరఫరా అందించాలని రాష్ట్రాన్ని అభ్యర్థించారు.